Co-Innovation-yhteishankkeen yritysosallistuja

TUTKIMUS- JA KEHITYSRAHOITUKSEN PROJEKTISUUNNITELMAOHJE

Tämä on yritysosallistujan ohje projektisuunnitelman tekemiseksi Co-Innovation-yhteishankkeen projektille.

Suunnitelman ei tarvitse olla tässä muodossa; tekijä voi itse valita sopivan muodon, kuten ppt, word, pdf.

* Olennaista on, että suunnitelmassa on kuvattu alla esitetyt asiat.

PROJEKTIN NIMI

Tekijä(t) ja päiväys

1. **Yrityksen kasvu-/uudistumissuunnitelma ja projektin rooli sen saavuttamisessa**

* Kuvaa yrityksenne kasvu-/uudistumissuunnitelma ja Business Finlandin rahoittaman projektin rooli sen saavuttamisessa

1. **Projektin toteutus, resurssit, aikataulu ja kustannukset**

* Kuvaa projektin lähtötilanne, josta lähdetään eteenpäin
* Kuvaa toimenpiteet ja tehtävät, jotka projektissa tehdään hakemuksessa kuvattujen tavoitteiden saavuttamiseksi. Kuvaa tekeminen työpaketeittain
  + kyseisen työpaketin tavoite
  + mitä työpaketissa tehdään, kuka tekee ja tekijöiden arvioitu työmäärä (henkilötyökuukausina)
* Kuvaa myös projektin aikataulu
* Avaa eri kustannuslajit projektisuunnitelmaan:

|  |  |  |
| --- | --- | --- |
| **Kustannuslaji** | **Eurot** | **Selitykset kustannuksille** |
| Rahapalkat |  | henkilöt ja roolit |
| Henkilösivukustannukset, % palkoista |  |  |
| Yleiskustannukset, % palkoista ja hsk:sta |  |  |
| Matkat |  | kuka, mihin ja miksi |
| Aineet ja tarvikkeet |  | mitä |
| Laiteostot |  | mitä, keneltä, miksi |
| Laiteostot /-vuokrat |  | mitä, keneltä, miksi |
| Palvelut kotimaisilta pk-yrityksiltä |  | mitä, keneltä, miksi |
| Palvelut kotimaisilta tutkimuslaitoksilta |  | mitä, keneltä, miksi |
| Palvelut konsernilta/intressiyritykseltä |  | mitä, keneltä, miksi |
| Palvelut muilta kotimaisilta organisaatioilta |  | mitä, keneltä, miksi |
| Palvelut Euroopan sisämarkkina-alueelta |  | mitä, keneltä, miksi |
| Palvelut Euroopan sisämarkkina-alueen ulkopuolelta |  | mitä, keneltä, miksi |
| IPR-suojaus |  | mitä ja miten suojataan |

***Suuret yritykset***

* Kuvaa edellä mainittujen lisäksi projektin verkostovaikutukset:
  + Millaista uudentyyppistä verkostoa projektissa tavoitellaan yrityksen kehitystyön tueksi? Mistä toimijoista verkosto koostuu ja miten projektilla vaikutetaan verkostoyritysten liiketoimintaan ja/tai tutkimusorganisaatioiden kehittymiseen?
  + Miten kehitettävä verkosto uudistaa toimialaa? Miten toimialan (liike-) toimintamallit uudistuvat? Mitä uutta osaamista / osaamisten yhdistämistä tarvitaan?

1. **Seuraavat askeleet; mitä tehdään projektin jälkeen**

* Kerro, mitä toimenpiteitä yritys tekee projektin päättymisen jälkeen tulosten hyödyntämiseksi ja/tai markkinoille viemiseksi. Miten projektin tuloksia hyödynnetään yrityksen liiketoiminnassa? Minkä tyyppistä tutkimus- tai kehitystyötä yrityksen täytyy tehdä, jotta saavutetaan halutut kasvu-/muutostavoitteet? Mitä toimenpiteitä tämä vaatii yritykseltä (ml. myynti- ja markkinointipanostukset)?